বাংলাদেশ সরকারের জনপ্রিয়তা বেড়েছে উন্নয়নে: আইআরআই
বাংলাদেশের মানুষ বর্তমান সরকারের উন্নয়ন কর্মকাণ্ডে সন্তুষ্ট বলে জানিয়েছে যুক্তরাষ্ট্রভিত্তিক সংস্থা ইন্টারন্যাশনাল রিপাবলিকান ইনস্টিটিউট (আইআরআই)।







এ ছাড়া আওয়ামী লীগ নেতৃত্বাধীন সরকারের প্রতি গত এক বছরে জনসমর্থন বেড়েছে বলেও সংস্থাটির সমীক্ষায় উঠে এসেছে। বিপরীতে কমেছে বিরোধী দলের জনপ্রিয়তা।




সম্প্রতি আইআরআই পরিচালিত এক জরিপে এসব তথ্য উঠে এসেছে। শেখ হাসিনার সরকারের বছরপূর্তিতে সংস্থাটি এ জনমত জরিপ করে। এই জরিপের ফল তাদের ওয়েবসাইটে প্রকাশিত হয়েছে।
২০১৯ সালের ১ অগাস্ট থেকে ১৬ সেপ্টেম্বর পর্যন্ত রেডস্টোন সায়েন্টিফিকের তত্ত্বাবধানে এই জরিপ পরিচালনা করে আইআরআই।
যুক্তরাষ্ট্রের রিপাবলিকান পার্টির নেতা জন ম্যাককেইনের নেতৃত্বে জরিপটি পরিচালিত হয়। বাংলাদেশের আট বিভাগের ৬৪ জেলায় ‘মাল্টি স্টেজ স্টার্টিফাইড প্রবাবলিটি’ নমুনায়নের মাধ্যমে ব্যক্তিপর্যায়ে যোগাযোগ করে এই জরিপ চালানো হয়।

বাংলাদেশের মানুষ বর্তমান সরকারের উন্নয়ন কর্মকাণ্ডে সন্তুষ্ট বলে জানিয়েছে যুক্তরাষ্ট্রভিত্তিক সংস্থা ইন্টারন্যাশনাল রিপাবলিকান ইনস্টিটিউট (আইআরআই)।